《画堂春 其一 咏美人足，和友人韵》
清代·董俞

凤头低落画裙边。绣帮三寸花鲜。凌波何幸遇婵娟。

瓣瓣生莲。

鲜杀夜来狂甚，温香一捻堪怜。玉趺褪尽软行缠。

被底灯前。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。